stanford-oval/wikipedia huggingface dataset:
לאון פולק סמית
הערות שוליים

↑  Past Exhibits: Leon Polk Smith - Leon Polk Smith in the Arithmeum, (2001-9-4 - 2002-2-17) Arithmeum, Bonn, Germany.
↑  Buck, Robert T., Leon Polk Smith Foundation: Biography, (2006) Retrieved 2020-3-20
1 2  Smith, Roberta, Leon Polk Smith, 91, Artist Loyal to Geometry, Is Dead. (1996).
↑  About Art and Artists, (1956) The New York Times: Arts.
↑  Parks, Addison, Interview with Leon Polk Smith, Arts Magazine, (1985).
↑  Summary of Recent Art Show Openings in City's Galleries, (1962) The New York Times: Arts.
↑  Smith, Roberta (1995). "Leon Polk Smith Goes Beyond His Inspiration". New York Times.
↑  Leon Polk Smith papers, 1938-1997: Biographical Note," Archives of American Art, The Smithsonian, Washington, DC.
↑  Lewja, Arthur Precis of the Artist, (1969).
1 2  Mellow, James R., Leon Polk Smith's Maverick Attitude, The New York Times: Arts, (1975).
↑  American Masterpieces: Leon Polk Smith, Post Commencement Interview, ECU Arts Department YouTube), East Central University, Ada, Oklahoma.
↑  Leon Polk Smith Foundation, Retrieved 2020-3-23.
↑  "Leon Polk Smith - Artists - Richard Gray Gallery". www.richardgraygallery.com. אורכב מ-המקור ב-2019-07-29. נבדק ב-2019-06-07.
↑  Shaw, Anny. "Lisson Gallery announces representation of Leon Polk Smith foundation". The Art Newspaper. The Art Newspaper. נבדק ב-6 בספטמבר 2017. {{cite web}}:  (עזרה)
↑  Gallery Openings & Museum Exhibitions, The New York Times: Arts, (1962).
↑  Drawings Bolster Gallery Fare, The New York Times: Arts, (1965).
↑  Russell, John, Leon Polk Smith, Uptown and Downtown, The New York Times: Arts, (1981).
↑  Buhmann, Stephanie, Leon Polk Smith at the Joan T. Washburn Gallery, ArtSeen, The Brooklyn Rail (Mar 2005), retrieved 2020-3-25
↑  Leon Polk Smith: Hiding in Plain Sight, Heard Museum.
↑  Smith, Leon Polk, Notes on what makes a good or bad gallery, (1965), Leon Polk Smith papers, 1938-1997.
| --- | --- |
בקרת זהויות :  NLI: 987007288470105171  BnF: cb12545891p (data)  GND: 119423588  ISNI: 0000 0000 7861 4468  LCCN: nr88001823  RKD: 73469  SNAC: w6kw6qcz  SUDOC: 034736271  Trove: 1085193  ULAN: 500030927  VIAF: 93376712   WorldCat (עם VIAF): 93376712
אגם הואייר

| --- | --- |

 מידע כללי
 על שם:  Ray Hoare 
 סוג:  אגם 
 מידות
 שטח:  1.94 קילומטר רבוע
 אורך:  4.2 קילומטר
 רוחב ממוצע:  1 ק"מ 
 מידע נוסף
 נהר מזין:  Andersen Creek 
 קואורדינטות:  77°37′50″S 162°52′00″E﻿ / ﻿77.630556111111°S 162.86666694444°E﻿ / -77.630556111111; 162.86666694444
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם הואייר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם הואייר
 
אגם הואייר (באנגלית: Lake Hoare) הוא אגם מים מתוקים הממוקם בין אגם צ'אד וקרחון קנדה בעמק טיילור, בארץ ויקטוריה שבאנטארקטיקה.
אורכו של האגם 4.2 קילומטרים, רוחבו 1 קילומטרים ושטחו 1.94 קמ"ר.
עומקו הממוצע של האגם 9 מטרים, ועומקו המרבי 34 מטרים. פני השטח של האגם מצויים 73 מטרים מעל פני הים. באגם מצויים מספר איים.
הקרחון מוזן ממי הקרחונים הנמסים שסביבו (בעקבות הגברת המסת הקרחונים עקב ההתחממות הגלובלית, בין השנים 1972–1996 עלו פני האגם ב-1.6 מטרים). לאגם אין שפך. קרחון קנדה סוכר את שפך האגם, ומונע ממנו להישפך אל אגם פרייקסל הממוקם 3 קילומטרים צפונית מזרחית מאגם הואייר מעברו של קרחון קנדה. אגם צ'אד, המצוי 5 מטרים דרומית מערבית מאגם הואייר, לעיתים עולה על גדותיו ומימיו זורמים לאגם הואייר.
לחוף האגם מצוי מחנה מחקר.
היסטוריה > מקור השם

שמו של האגם ניתן לו על ידי משלחת החקר האנטארקטית של אוניברסיטת ויקטוריה שבוולינגטון שבניו זילנד (שנערכה בין השנים 1963–1964).
האגם נקרא על שם הפיזיקאי ריי א. הואייר (Ray A. Hoare) חבר המשלחת אשר חקר את האגמים בעמק טיילור, עמק רייט ועמק ויקטוריה.
לקריאה נוספת

• Wagner, B., Ortlepp, S., Doran, P., Kenig, F., Melles, M., & Burkemper, A. (2011), , Antarctic Science, 23(3), 307-319. doi:10.1017/S0954102011000125
• Wagner, B., Ortlepp, S., Doran, P., Kenig, F., Melles, M., & Burkemper, A. (2011), , Antarctic Science, 27(2), 173-184. doi:10.1017/S0954102014000558
• Gary D. Clow, Christopher P. McKay, George M. Simmons Jr., Robert A. Wharton Jr., , U.S. Geological Survey, Menlo Park, California
• Tae Hamm, , 1 June 2018
• Johanna Laybourn-Parry, Jemma Wadham, , Oxford University Press, 2014
• Ana María Alonso-Zarza, Lawrence H. Tanner, , PP 94 - 102
הערות שוליים

1 2 3 4 5 6 7 8 9  מידע גאוגרפי על אגמי העמקים היבשים מקמרדו
1 2 3 4  מידע גאוגרפי על אגמי מים מתוקים באנטארקטיקה
1 2 3 4  מידע גאוגרפי והיסטורי
↑  תיאור האגם
↑  מחנה המחקר לחוף אגם הואייר
אי-ידיעת החוק אינה פוטרת

אי-ידיעת החוק אינה פוטרת (בלטינית: ignorantia juris non excusat; או: ignorantia legis neminem excusat) הוא עיקרון משפטי שלפיו אדם אינו יכול לחמוק מאחריות ומאשמה רק מפני שלא היה מודע לקיומו של החוק שהפר.
הסבר

העיקרון מבוסס על חזקת ידיעת הדין, היינו על ההנחה כי באחריותו של האזרח להכיר בכוחות עצמו מה נחשב לעבירה פלילית. לולי הנחה זו, הייתה הבורות תירוץ עבור עבריינים המבקשים לחמוק מאחריות. לפיכך, החזקה בדין היא, שכל אדם מכיר את כל חובותיו על פי החוק. למרות שגם בעלי הכשרה משפטית משמעותית לא יכולים להכיר כל פרט בחוק, התפיסה של מערכות משפטיות היא כי זהו מחיר נדרש על מנת לשמור שעצימת עיניים לא תפעל לזכותם של פושעים. בנוסף, יש להניח שבמשטר משפטי בו חל עיקרון זה, אנשים העוסקים בתחום עם מחויבויות מיוחדות, ילמדו על החוקים הרלוונטיים למחויבות זו. העיקרון לא יכול לחול על חקיקה סודית. לכן הוא רלוונטי לחוק שהוכרז עליו כהלכה. בישראל הדרישה הבסיסית היא שהחוק יפורסם ב"רשומות".
מערכות משפט רבות אינן מכירות באי-ידיעת החוק כאחת מההגנות במשפט הפלילי, אלא רק כשיקול להקל על העבריין בגזר הדין. עם זאת, יש מצבים בהם מוכרת אי-ידיעת החוק כטענת הגנה. בישראל נקראת טענת הגנה זו טעות במצב משפטי. טענת הגנה זו עשויה להתקבל רק במקרים קיצוניים בהם המעבר על החוק היה כמעט בלתי נמנע.
בשונה מהגנה של טעות במצב משפטי, יכולה להיות לנאשם טענה אחרת כי לא היה מודע לפרט עובדתי שרק בהתקיימו מעשהו נחשב לעבירה. הגנה זו נקראת בישראל טעות במצב דברים והיא הגנה רווחת במערכות משפט רבות.
מקורות פילוסופיים

מקור לעיקרון, אם כי אינו רלוונטי במיוחד להקשר המודרני, ניתן למצוא אצל פילוסופים יוונים ורומים. בדיאלוג מינוס מחזק סוקרטס את עקרון משפט הטבע שלא ניתן לשינוי ולכן מחייב גם ללא ידיעה פורמלית שלו. הפילוסוף הרומי קיקרו תיאר את משפט הטבע כמחייב אוניברסלית:
יש חוק אמיתי, הגיון נכון, נעים לטבע, ידוע לכל בני האדם, קבוע ונצחי, הקורא לחובה לפי מצוותיו, מרתיע מהרע באיסורו. לא ניתן לסטות מהחוק הזה ללא אשמה. גם אין חוק אחד ברומא ואחר באתונה, דבר אחד עכשיו ואחר אחר כך; אבל אותו חוק, בלתי משתנה ונצחי, מחייב את כל גזעי האדם וכל הזמנים.
בישראל

פקודת החוק הפלילי נקבעה בשנת 1936 על ידי ממשלת המנדט. סעיף 8 בה קבע: "אי-ידיעת החוק אינה משמשת הצטדקות לכל מעשה, או אי מעשה, אשר באופן אחר היו מהוים עברה, מלבד אם נאמר בפרוש שידיעת העברין את החק היא יסוד מיסודות העברה". בחוק העונשין, שהחליף בשנת 1977 את פקודת החוק הפלילי, עוסק בעיקרון זה סעיף 34יט הקובע את ההגנה טעות במצב משפטי: "לעניין האחריות הפלילית אין נפקא מינה אם האדם דימה שמעשהו אינו אסור, עקב טעות בדבר קיומו של איסור פלילי או בדבר הבנתו את האיסור, זולת אם הטעות הייתה בלתי נמנעת באורח סביר."
ראו גם

אי ידיעת החוק במשפט העברי
הערות שוליים

↑  R v Potter (1978), 39 CCC (2d) 538, 3 CR (3d) 154 (PEISC).
↑  Rex v. Bailey (1800) Russ & Ry 1, 168 E.R. 651
↑  Rex v. Ross (1944) 84 C.C.C. 107. British Columbia County Court.
| --- | --- |
בקרת זהויות :  NLI: 987007538404905171  BNE: XX542316  BnF: cb12316986n (data)  LCCN: sh85064213
וינונה לדוק

| --- | --- |

 לידה:  18 באוגוסט 1959 (בת 65) לוס אנג'לס, ארצות הברית 
 מדינה:  ארצות הברית 
 פעילות בולטת:  השבת אדמות לשבט אוג'יבווה התנגדות להנחת צינור גישה על אדמות שבטיות בדקוטה
 השכלה:  אוניברסיטת הרווארד  מכללת אנטיוק  אוניברסיטת אנטיוק  תיכון אשלנד 
 מקצוע:  פעילה ילידית, סופרת, כלכלנית, פוליטיקאית, פמיניסטית
 מעסיק:  Honor the Earth, White Earth Land Recovery Project 
 מפלגה:  מפלגת הירוקים בארצות הברית 
 פרסים והוקרה:  הפרס לזכויות אדם של ריבוק (1988)  היכל התהילה הלאומי לנשים (2007)  פרס תומאס מרטון (1996) 
 
וינונה לדוק (באנגלית: Winona LaDuke; נולדה 18 באוגוסט 1959) היא פעילה סביבתית, כלכלנית וסופרת ילידית אמריקאית, הידועה בשל עבודתה בנושא תביעות למען אדמות שבטיות, וכן שימורן וקידום פיתוח בר-קיימא. ב-1996 ו-2000, היא רצה בבחירות לתפקיד סגנית נשיא, כמועמדת מטעם מפלגת הירוקים של ארצות הברית, לצד המועמד לנשיאות ראלף ניידר.
היא מנכ"לית העמותה Honor the Earth (כבד את כדור הארץ), ארגון ילידי המקדם נושאים סביבתיים, ואשר ממלא תפקיד מרכזי במחאות נגד צינור הגישה בדקוטה (אנ').
תחילת דרכה

וינונה ("בת ראשונה" בשפת הדקוטה) לדוק נולדה בלוס אנג'לס בשנת 1959, לאמה בטי ברנשטיין ואביה וינסנט לדוק (מאוחר יותר נודע בשם Sun Bear, דוב השמש). אביה היה בן לשבט האוג'יבווה, משמורת White Earth, במינסוטה, ואמה, ממוצא יהודי, מהברונקס, ניו יורק. לדוק העבירה חלק מילדותה בלוס אנג'לס, אך בעיקר גדלה באשלנד, אורגון. בשל מורשתו של אביה, היא נרשמה כחלק מאומת האוג'יבווה בגיל מוקדם, אך עברה לווייט ארת' שבשמורה רק אחרי סיום התואר הראשון ב-1982, והתחילה לעבוד כמנהלת בית ספר תיכון.
אביה עבד כשחקן בהוליווד, בעיקר בתפקידים תומכים במערבונים, בעוד אמה השלימה את לימודיה האקדמיים. בני הזוג נפרדו כשלדוק הייתה בת חמש, והיא עברה לאורגון עם אמה, שקיבלה משרה של מרצה לאמנות באוניברסיטה. בשנת 1980, אביה של לדוק המציא את עצמו מחדש בתור מנהיג רוחני של העידן החדש ושינה את שמו לדוב השמש.
באשלנד, לדוק למדה בבית ספר ציבורי, והייתה חלק מקבוצת הדיבייט בתיכון. היא למדה באוניברסיטת הרווארד, שם היא הפכה לחלק מקבוצה גדולה יותר של פעילים ילידים. בגיל 18, נאמה בפני מליאת האומות המאוחדות על סוגיות של ילידים אמריקאים. ב-1982 היא סיימה תואר ראשון בכלכלה (בדגש על פיתוח כלכלי ילידי). כשלדוק עברה לשמורת וייט ארת', היא לא ידעה את שפת האוג'יבווה, וגם לא היו לה מכרים רבים, והיא לא התקבלה שם בקלות. תוך כדי עבודה בתור מנהלת התיכון בשמורה, היא השלימה את התואר השני שלה בכלכלה, והתחילה להיות מעורבת בעניינים מקומיים.
קריירה ואקטיביזם

ב-1985 לדוק הייתה ממייסדות ארגון רשת הנשים הילידות. היא עבדה עם ארגון Women of All Red Nations כדי לפרסם ולהעלות את התודעה בארצות הברית לגבי עיקור כפוי של נשים ילידות.
היא נהייתה מעורבת במאבק להשבת אדמות האנישינאבה (קבוצה הכוללת אומות ילידיות צפון אמריקאיות המקושרות תרבותית בצפון ארצות הברית ובקנדה, כולל האוג'יבווה). על פי תנאי אמנה שנחתמה בין האנישינאבה וארצות הברית בשנת 1867, אומת האוג'יבווה קיבלה שטח של יותר מ-3 מיליון דונם להקים בו את שמורת וייט ארת'. אלא שבשנת 1889 נחקק חוק נלסון, בניסיון להטמיע את בני האנישינאבה לתרבות הלבנה על ידי אימוץ שיטות חקלאיות ובעלות על אדמות בסגנון אירופאי-אמריקאי. השטח חולק והוקצב לבעלות של משקי בית פרטיים במקום הבעלות השבטית. תחת לחץ מתעשיית כריתת העצים, ממשלת ארצות הברית סיווגה כל אדמה שלא חולקה כ"עודפים" אשר ניתן למוכרם מחוץ לשבט. בנוסף, עם השנים, לא כל החלקות החקלאיות נותרו בידי המשפחות להן חולקו, ובני אנישינאבה רבים מכרו את אדמותיהם, כך שהשבט איבד שליטה על מרבית השטח שהוקצה לו. עד אמצע המאה ה-20, השבט החזיק בבעלות רק על עשירית מהשטח המקורי שלו.
ב-1989, ייסדה לדוק את פרויקט השבת אדמות וייט ארת' (WELRP) במינסוטה, ומצאה את עצמה במרכזן של תביעות ותובענות משפטיות. היא ופעילי הארגון לא ויתרו, והמשיכו לגייס כספים ומענקים למען המאבק, ובעיקר בניסיון לרכוש בחזרה אדמות שבטיות, וכן לייצר מקומות עבודה לבני האנישינאבה בשמורה. בשל פעילותה המתמשכת למען מטרות אלה, ב-1998 זכתה לדוק בפרס הומניטרי גדול מטעם ריבוק, ואת כספי הפרס השקיעה בקרן. עד שנת 2000, הקרן קנתה 5000 דונם.
העמותה גם פועלת לייעור מחדש של האדמות והחייאת הגידול של אורז בר, מאכל מסורתי של האנישינאבה. היא גם משווקת תוצרים מקומיים מסורתיים. בנוסף, העמותה הקימה תוכנית ללימוד אוג'יבווה, עדר ביזונים, ופרויקט אנרגיית-רוח.
לה-דוק היא גם מנכ"לית Honor the Earth, ארגון שהיא ייסדה בשיתוף עם צמד הרוק-פולק, אינדיגו גירלז, ב-1993. מטרתו של הארגון היא לעורר מודעות ותמיכה לסוגיות סביבתיות ילידיות, ולפתח משאבים כספיים ופוליטיים למען הישרדות קהילות ילידיות בנות קיימא. העמותה מפתחת את המשאבים האלה באמצעות האמנויות, מוזיקה, התקשורת, "והחוכמה הילידית לבקש מאנשים להכיר בתלות ההדדית שלנו על כדור הארץ ולהוות קול עבור אלה שאינם נשמעים".
ב-2016, לדוק הייתה מעורבת במחאות המתוקשרות נגד פרויקט בניית צינור הגישה בדקוטה, והשתתפה במחנות ההתנגדות בדקוטה הצפונית, וגם שימשה כדוברת מול התקשורת בנושא.
קריירה ואקטיביזם > קריירה פוליטית

ב-1996 ו-2000, לדוק רצה בבחירות כמועמדת לתפקיד סגן נשיאות ארצות הברית לצד המועמד לנשיאות ראלף ניידר, מטעם מפלגת הירוקים. היא לא נתמכה על ידי אף מועצה שבטית.
ב-2016, רוברט סטיאקום ג'וניור, אלקטור מוושינגטון, נתן את קולו בבחירות - במקום למועמדים שהתחייב לבחור בהם - לפעילה הילידית פיית' ספוטד איגל לנשיאות, ולווינונה לדוק לסגן הנשיאות, מה שהופך אותה לאישה האינדיאנית הראשונה שקיבלה קול אלקטוריאלי לסגן הנשיאות.
ספרים, סרטים, ומדיה

לדוק חיברה ספרים רבים:
Last Standing Woman (1997), novel.
All our Relations: Native Struggles for Land and Life (1999), about the drive to reclaim tribal land for ownership
Recovering the Sacred: the Power of Naming and Claiming (2005), a book about traditional beliefs and practices.
The Militarization of Indian Country (2013)
The Sugar Bush (1999)
The Winona LaDuke Reader: A Collection of Essential Writings (2002)
All Our Relations: Native Struggles for Land and Life (2016)
היא גם מחברת שותפה במספר ספרים, כולל:
Conquest: Sexual Violence and American Indian Genocide
Grassroots: A Field Guide for Feminist Activism
Sister Nations: Native American Women Writers on Community
Struggle for the Land: Native North American Resistance to Genocide, Ecocide, and Colonization
Cutting Corporate Welfare
Ojibwe Waasa Inaabidaa: We Look in All Directions
New Perspectives on Environmental Justice: Gender, Sexuality, and Activism
Make a Beautiful Way: The Wisdom of Native American Women
How to Say I Love You in Indian
Earth Meets Spirit: A Photographic Journey Through the Sacred Landscape
Otter Tail Review: Stories, Essays and Poems from Minnesota's Heartland
Daughters of Mother Earth: The Wisdom of Native American Women
מאמריה של לדוק פורסמו בכתבי עת ואנתולוגיות לאומיות ובינלאומיות.
הופעות בטלוויזיה וקולנוע כוללות:
הופעה בסרט התיעודי Anthem, בבימויין של שייני גייבל ו קריסטין האן.
הופעה בסרט התיעודי בטלוויזיה The Main Stream.
הופעה בתוכנית "הקולבר ריפור" ב-12 ביוני 2008.
בהשתתפות בסרט הדוקומנטרי באורך מלא משנת 2017, First Daughter and the Black Snake, בבימויה של קרי פיקט. הסרט מתעד את ההתנגדות של לדוק לתוכניות חברת אנברידג' הקנדית לנתב צינור דרך אדמת השבט שלה.
פרסים והכרה

1994: אחת מחמישים המנהיגים המבטיחים ביותר בארצות הברית מתחת לגיל ארבעים של מגזין "טיים".
1996: פרס תומאס מרטון
1997: פרס השירות הקהילתי מטעם BIHA
1998: פרס זכויות האדם של ריבוק
1998: .Ms מגזין הכתיר אותה כאשת שנה עבור עבודתה עם Honor the Earth.
2007: היכל התהילה הלאומי לנשים.
2015: תואר דוקטור לשם כבוד ממכללת אוגסבורג.
2017: פרס אליס וקליפורד ספנדלאב לצדק חברתי, דיפלומטיה וסובלנות.
חייה האישיים

לדוק נישאה לרנדי קפשסיט, מנהיג מאומת הקרי, כשהם עבדו יחד בהתנגדות לפרויקט הידרואלקטרי גדול באונטריו. נולדו להם שני ילדים: בת, וסיאבין (ילידת 1988) ובן אג'ואוואק (יליד 1991). הם התגרשו לאחר מספר שנים. ב-1999 נולד לה בן נוסף מבן זוגה קווין גסקו.
ב-9 בנובמבר 2008, ביתה של לדוק בפונספורד, מינסוטה, עלה באש בזמן שהיא הייתה בבוסטון וכל רכושה האישי נשרף, כולל הספרייה הנרחבת שלה ואוספי האמנות והחפצים הילידיים שלה.
לקריאה נוספת

Andrews, Max (Ed.), Land, Art: A Cultural Ecology Handbook. London, Royal Society of Arts, 2006, ISBN 978-0-901469-57-1. Interview with Winona LaDuke
הערות שוליים

↑  Winona LaDuke (25 באוגוסט 2016). "What Would Sitting Bull Do?". {{cite web}}:  (עזרה)
↑  Peter Ritter, "The Party Crasher", Minneapolis News, October 11, 2000
↑  [=https://web.archive.org/web/20060827152733/http://www.wweek.com/editorial/3237/7789 Willamette Week | "Winona Laduke" | July 19th, 2006]
↑  "About Us". Honor The Earth.
↑  Amy Goodman (4 בספטמבר 2016). "VIDEO: Dakota Access Pipeline Company Attacks Native American Protesters with Dogs and Pepper Spray". democracynow.org. Democracy Now!. {{cite web}}:  (עזרה)
↑  "How Faith Spotted Eagle became the first Native American to win an electoral vote for president". LA Times.
↑  Carrie Chapman Catt Center for Women and Politics (2017). "Winona LaDuke". Iowa State University Archives of Women's Political Communication. אורכב מ-המקור ב-2017-02-01.
↑  globalreach.com, Global Reach Internet Productions, LLC - Ames, IA -. "Winona LaDuke - Women's Political Communication Archives". www.womenspeecharchive.org. אורכב מ-המקור ב-2017-02-01.
↑  LaDuke on The Colbert Report, colbertnation.com.
↑  ""Urgent Cinema: Winona LaDuke and the Enbridge Pipeline"". Walker Art Center.
↑  LaDuke, Winona(הקישור אינו פעיל, July 2016) - National Women’s Hall of Fame
↑  "Day Undergraduate Ceremony - Commencement". אורכב מ-המקור ב-2016-06-30.
↑  "Indigenous Activist Winona LaDuke Wins Spendlove Prize - UC Merced". www.ucmerced.edu.
↑  "Winona LaDuke to rebuild home destroyed by fire". News from Indian Country. 17 בנובמבר 2008. {{cite web}}:  (עזרה)
| --- | --- |
בקרת זהויות :  NLI: 987007434874805171  BIBSYS: 1093933  BnF: cb14405525b (data)  GND: 122632664  ISNI: 0000 0000 7367 2917  LCCN: no90005755  NKC: ola20241220236  NLA: 35598026  NLK: KAC201325339  NTA: 151096201  RERO: 02-A012712104  SNAC: w63n3jkp  SUDOC: 048918857  Trove: 1009454  VIAF: 92855740   WorldCat (עם VIAF): 92855740 
וינונה לדוק בצעירותה
לדוק ב-2009.
רה

לחצו להשמעת התו רה
התו רה במפתחות שונים, משמאל לימין - מפתח סול, מפתח דו, מפתח פה
התו רה במקלדת 88 קלידים
ערך זה עוסק בתו מוזיקלי. אם התכוונתם למשמעות אחרת, ראו .
התו רה הוא תו בסולם הצלילים, המסומן גם באות D. תדירותו באוקטבה הראשונה היא 295 הרץ. במספור עממי הוא השני בסולם התווים.
רה דיאז

התו רה דיאז הוא תו הגבוה מרה בחצי טון והוא מסומן ב-#D.
רה במול

התו רה במול הוא תו הנמוך מרה בחצי טון והוא מסומן ב-Db.
סולם רה מז'ור

סולם רה מז'ור הוא הסולם המז'ורי המתבסס על התו רה. התווים בסולם הם: רה, מי, פה דיאז, סול, לה, סי, דו דיאז ורה.
סולם רה מינור

סולם רה מינור הוא הסולם המינורי המתבסס על התו רה. התווים בסולם הם: רה, מי, פה, סול, לה, סי במול, דו, רה.
אקורד רה מז'ור

אקורד רה מז'ור הוא אקורד מז'ורי שצליל הבס שלו הוא רה. התווים באקורד הם רה, פה דיאז, ולה. האקורד מסומן באות D. אפשר למצוא את האקורד בסולמות רה מז'ור בתור טוניקה, סול מז'ור או סול מינור בתור דומיננטה ולה מז'ור בתור סובדומיננטה.
אקורד רה מינור

אקורד רה מינור הוא אקורד מינורי שצליל הבס שלו הוא רה. התווים באקורד הם רה, פה, ולה. האקורד מסומן באות Dm. אפשר למצוא את האקורד למשל בסולמות רה מינור בתור טוניקה, ובלה מינור בתור דרגה רביעית.
תסמונת זנב הסוס

| --- | --- |

 תחום:  נוירולוגיה 
 מיקום אנטומי:  זנב סוס 
 תסמינים:  saddle anesthesia 
 קישורים ומאגרי מידע
 eMedicine:  1148690 
 MeSH:  D000077684
 סיווגים
 ICD-11:  8B40 
 
תסמונת זנב הסוס (באנגלית: Cauda equina syndrome) היא מצב נוירולוגי חריף המאופיין באובדן הפעילות של שורשי עצבים בתעלה השדרתית, באזור הממוקם מתחת לסיום חוט השדרה עצמו.
סיבות

התעלה השדרתית מכילה אזור הכולל מסה של עצבים המכונים "זנב סוס" (cauda equina), המתמשכים מתחת לקונוס הַלְּשַׁדִּי (conus medullaris), לאחר סיומו של חוט השדרה עצמו (מחוליות L1-L5 ו S1-S5). פגיעה באזור חוליות L4-S4 תשפיע גם על העצב הסיאטי. לחץ מכני המופעל על העצב (בדר"כ פריצת דיסק גדולה), טראומה או כל פגיעה אחרת לאזור זה בתעלה השדרית עלול להוות גורם לתסמונת זנב הסוס. בחלק מהמקרים, תסמונת זנב הסוס עלולה להיגרם עקב היצרות התעלה הספינאלית (Spinal Stenosis), ותהליכים דלקתיים.
תסמינים קליניים

התסמין הקליני יכול להיות חולשה עד שיתוק בגפיים התחתונות, בעיה בשליטה על סוגרים, אימפוטנציה, או אובדן תחושה בצורת אוכף (saddle anesthesia).
כאבים חזקים מאוד בגב.
אובדן פעילות, מוחלט או חלקי, של שלפוחית השתן והמעי, עקב חוסר מוליכות עצבית לשרירים החלקים. היחלשות שריר הדטרוסור, הנמצא בקירות שלפוחית השתן, גורם לאצירת שתן ולהיווצרות של שארית שתן בשלפוחית.
אובדן תחושה בצורת אוכף (Saddle Anesthesia), ו/או נימול באזור האוכף. בעת הופעת תופעות אלו, הדבר מלווה בדרך כלל בתחושה של עקצוצים וחום באזור המפשעה ופנים הירכיים.
כאבים בעצב הסיאטי (Sciatica), בצד אחד או בשני הצדדים של הרגליים. מופיע ברוב המקרים מהברך מטה, ובאזור העכוז בו זמנית. התחושה תלווה בדרך כלל בהתכווצות השרירים באזורים אלו.
חולשה עד שיתוק ו/או חוסר תחושה בגפיים התחתונות (Paraplegia).
חוסר תפקוד מיני.
חוסר ברפלקס הקרסול, בצד אחד או שניים.
אבחנה וטיפול

האבחנה מתבצעת על ידי MRI או CT. באופן כללי, סינדרום זה מהווה מצב חירום רפואי, ויש לנתח את החולה תוך 48 שעות. אין ראיה חד משמעית להעדפת ניתוח מוקדם (תוך 24 שעות) על פני ניתוח מאוחר (48 שעות), אולם ככל שממתינים מעבר ל-48 שעות הופך הנזק לעצב גדול יותר, ויכולתו לגדול מחדש הולכת וקטנה.
ראו גם

פגיעה בחוט השדרה
הערות שוליים

↑  תסמונת זנב הסוס, באתר נוירולוגיה, ‏2016-12-21
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אומינקה (נהר)

ערך זה עוסק בנהר בקולומביה הבריטית. אם התכוונתם למשמעות אחרת, ראו .
| --- | --- |

 מידע כללי
 אורך:  220 קילומטרים
 אגן ניקוז:  7,900 קמ"ר 
 גובה מוצא הנהר:  671 מ' 
 יובלים:  נהר אוסילינקה, Carruthers Creek, Silver Creek 
 שפך:  אגם ויליסטון 
 מדינות באגן הניקוז:  קנדה 
 
 נהר אומינקה כחלק מאגן הניקוז של נהר פיס
 
נהר אומינקה (באנגלית: Omineca River) הוא נהר בצפון פרובינציית קולומביה הבריטית שבקנדה.
הנהר הוא חלק מאגן נהר פיס, וזורם לתוך אגם ויליסטון (נקודת השפך בגובה של 659 מטרים מעל פני הים). לפני הקמת מאגר המים של אגן ויליסטון זרם הנהר לתוך נהר פינליי.
יובלים

הנהרות והנחלים הבאים הם יובלי נהר אומינקה:
נחל אומיניקטלה
נהר ג'רמנסן
נהר אוסילינקה
נהר מסילינקה
הערות שוליים

↑  מידע גאוגרפי
| ההרים הפנימיים |
| --- | --- | --- |
| רכסי הרים | או. קיי. • אווויג'י • אומינקה • אוסילינקה • אטנה • איגלנסט • אינג'ניקה • אספי • אקסלגולד • באביין • באטלר • באלקלי • בורנייט • בידי • בייט • ג'רמנסן • דריפטווד • האוסון • הארט • הוגם • הורסראנץ' • הייזלטון • וולברין • וייטסייל • טאהצה • טאקלה • טויה • טוצ'ה • טלקווה • טנקיהי • לבל • ליי • מוריס • מטסאנטאן • מיטשל • מקונל • נס • סוואנל • סטראטה • סיבולה • סיטליקה • סיפטון • סיקאני • סמיואל בלק • ספקטרום • סקינה • פאטולו • פינליי • פיק • פישינג • צ'יקמין • קאסאלקה • קאריבו הארט • קוואניקה • קוון יוטאסי • קונלי • קורמייר • קלאפאן • קצ'יקה • ראסל • רדה • רובי |  |
| הרים | אייס • אש • דארק • האוסון • וימפר • טאדדה • לבל • מוריין • מיהאז • נאנוק • ניישן • סטורם • ספאציזי • ספינקס • ספקטרום • קדה • קלאסטליין • קרטונה • קרונין |  |
| נהרות | אומינקה • אוסילינקה • אינג'ניקה • ג'רמנסן • מידל |  |
| אגמים | בר • טאקלה |  |
| פארקים פרובינציאליים | אגם באבין • אטלין • צ'ייס • קרחון בר |  |
| --- | --- |
בקרת זהויות :  NLI: 987007544457805171  LCCN: sh96002270  VIAF: 315528098   WorldCat (עם VIAF): 315528098
אמבה סאווארה

| --- | --- |
אין תמונה חופשית
 מידע כללי
 גובה:  3,018 מ' 
 מדינה:  אריתריאה אריתריאה
 מיקום:  מחוז הדרום
 רכס הרים:  הרמה האתיופית 
 קואורדינטות:  14°45′00″N 39°32′00″E﻿ / ﻿14.75°N 39.533333333333°E﻿ / 14.75; 39.533333333333
  (למפת אריתריאה מוגדלת) אסמרה קרן אסאב טסניי סודאן אתיופיה ג'יבוטי ים סוףאמבה סאווארה(למפת אריתריאה רגילה) אסמרה קרן אסאב טסניי סודאן אתיופיה ג'יבוטי ים סוףאמבה סאווארה
 
אמבה סאווארה (בתיגרינית: እምባ ሶይራ) הוא הר במחוז הדרום (אנ') שבאריתריאה. בסמוך להר, נמצאים חורבות העיר קוהיטו (אנ'). ב-2012 דווח כי לישראל יש תחנת האזנה מודיעינית על פסגת ההר.
אקלים

הטמפרטורה הממוצעת היא 22 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 375 מילימטרים בשנה. חודש אפריל הוא החודש שיש בו הכי הרבה גשם (129 מ"מ גשם), וחודש ינואר הוא החודש שיש בו הכי פחות גשם (2 מ"מ גשם).
הערות שוליים

↑  Soyra, Eritrea, www.geonames.org
↑  Soira - Peakbagger.com, www.peakbagger.com
↑  אנשיל פפר, דיווחים: איראן וישראל מחזיקות בסיסים באריתריאה, באתר הארץ, 12 בדצמבר 2012
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא הרים. אתם מוזמנים לתרום לוויקיפדיה ו.
ארבוס מונטס

| --- | --- |

 מידע כללי
 גובה:  −3,100 מ' 
 אורך הרכס:  812 ק"מ 
 קואורדינטות:  35°40′N 175°00′W﻿ / ﻿35.66°N 175°W﻿ / 35.66; -175
  (למפת מאדים מוגדלת) ארבוס מונטס(למפת מאדים רגילה) ארבוס מונטס
 
ארבוס מונטס (Erebus Montes; מילולית: "הרי ארבוס") הוא רכס הרים ברביע דיאקריה במאדים.
קוטרו של הרכס 811 קילומטרים.
מקור השם

שמו של הרכס ניתן לו בשנת 1982, והוא נקרא על שם האלבדו שלו (מידת החזרת האור שלו) - המילה "ארבוס" במיתולוגיה היוונית היא "חושך".
בשנת 2019 בוצעו צילומים מפורטים של האזור כי הוא נבחר בין המועמדים לנחיתה של סטארשיפ.
הערות שוליים

1 2 3  הרי ארבוס באתר הUSGS
↑  https://www.teslarati.com/spacex-starship-mars-landing-sites-new-nasa-photos/